
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Dan Constantinescu,



Preşedintele Comisiei pentru buget, finanţe şi bănci

AVIZ

asupra    proiectului    de    Lege   privind aprobarea Ordonanţei Guvernului nr. 73/1999 privind impozitul pe venit



Biroul permanent al Camerei Deputaţilor a transmis, cu adresa nr. 301  din 6 septembrie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind aprobarea Ordonanţei Guvernului nr. 73/1999 privind impozitul pe venit.



În şedinţa din 10 noiembrie 1999, Comisia a analizat proiectul de lege şi a hotărât, cu majoritate de voturi, să-i acorde aviz favorabil cu următoarele amendamente admise: 

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 86 – “Pe data intrării în vigoare a prezentei ordonanţe se abrogă:

...........................................

- prevederile art. 11 alin. (2) referitoare la reducerea impozitului pe salarii din Legea 

nr. 42/1990 privind cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, republicată în Monitorul Oficial al României, Partea I, nr. 198 din 23 august 1996, modificată prin Ordonanţa de Urgenţă a Guvernului  nr. 17/1999, publicată în Monitorul Oficial al României, Partea I, nr. 102 din 10 martie 1999;

- prevederile art. 6 alin. (1) referitoare la scutirea de impozit pe salariu din Decretul-Lege nr. 118/1990 privind  acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr. 118 din 18 martie 1998, modificat prin Ordonanţa de urgenţă a Guvernului nr. 9/1999, publicată în Monitorul Oficial al României, Partea I, nr. 70 din 22 februarie 1999

...........................................

- prevederile art. 5 referitoare la scutirea de impozit pe venit din Legea nr. 103/1992 privind dreptul exclusiv al cultelor religioase pentru producerea obiectelor de cult, publicată în Monitorul Oficial al României, Partea I, nr. 244 din 1 octombrie 1992”.
	    Domnul deputat Şerban Rădulescu-Zoner a propus eliminarea celor 3 dispoziţii din cuprinsul 

art. 86, care suprimă scutiri de impozite acordate, în baza unor legi anterioare, persoanelor fizice sau juridice la care se referă respectivele dispoziţii. Comisia s-a pronunţat în favoarea acceptării amendamentului.
	    Este vorba, în primul rând, de drepturi câştigate de cele două categorii de persoane fizice care au avut, iar unele au şi în prezent, mult de suferit, fapt peste care nu ar trebui să se treacă atât de uşor aşa cum face Ordonanţa Guvernului.

    În al doilea rând, scutirea de impozitare a obiectelor de cult este o modalitate prin care statul acordă sprijin cultelor religioase recunoscute legal, măsură la care nu ar trebui să se renunţe.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	2.
	    Art. 86 – “Pe data intrării în vigoare a prezentei ordonanţe se abrogă:

...........................................

- prevederile art. 44 lit. b) din Ordonanţa [de urgenţă a] Guvernului 

nr. 102/1999 privind protecţia  specială şi încadrarea în muncă a persoanelor cu handicap, publicată în Monitorul Oficial al României, Partea I, nr. 310 din 30 iunie 1999”.
	    Domnul deputat Tănase Tăvală a propus eliminarea acestei prevederi din textul art. 86. Comisia s-a pronunţat pentru adoptarea acestui amendament.
	    Motivaţia similară cu cea din prima parte de la punctul 1.


PREŞEDINTE,

Marţian Dan

_954962747.doc
[image: image1.png]






